Foto: AP Yaponiya hukumati 3 avgust kuni to‘liq tarkibda iste’foga chiqdi. Bu haqda TASS vazirlar mahkamasi rahbarining kantselyariyasiga asosan xabar qilmoqda. Ta’kidlanishicha, hukumatning favqulodda yig‘ilishida vazirlar mahkamasining barcha a’zolari tegishli arizalarni berishgan, ular Yaponiya bosh vaziri Sindzo Abe tomonidan qabul qilingan. Yaqin soatlarda hukumatning yangi tarkibi ro‘yxati e’lon qilinadi. Ro‘y bergan holat oddiy jarayon bo‘lib, u vazirlar mahkamasidagi tegishli o‘zgarishlarga zarurdir. Hukumat kunning ikkinchi yarmida o‘z ishini davom ettiradi. Avvalroq Yaponiya mudofaa vaziri mojaro tufayli iste’foga chiqqandi.